CELEX: C2004/300/87
Language: sl
Date: 2004-12-04 00:00:00
Title: Zadeva T-368/04: Tožba Luca Verheydna proti Komisiji Evropskih skupnosti, vložena dne 13. septembra 2004

4.12.2004   
            
            
               SL
            
            
               Uradni list Evropske unije
            
            
               C 300/44
            
         Tožba Luca Verheydna proti Komisiji Evropskih skupnosti, vložena dne 13. septembra 2004
   (Zadeva T-368/04)
   (2004/C 300/87)
   Jezik postopka: francoščina
   Luc Verheyden, stanujoč v Angeri (Italija), ki ga zastopa Eric Boigelot, avocat, je dne 13. septembra 2004 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, da:
   
               —
            
            
               razglasi za nične odločbe nadrejenega tožeče stranke z dne 4. februarja 2004, 24. februarja 2004 in 27. februarja 2004;
            
         
               —
            
            
               razglasi za nično odločbo OPI o odgovoru na ugovor (R/159/04) z dne 1. junija 2004, prejeta dne 14. junija 2004;
            
         
               —
            
            
               razglasi za nično vsako odločbo, ki bo sprejeta med postopkom;
            
         
               —
            
            
               naloži toženi stranki kompenzacijsko plačilo za 30 dni neplačanega in neizrabljenega letnega dopusta po členu 4(2) Priloge V Kadrovskih predpisov s 5,25 % obrestmi od vložitve te tožbe naprej;
            
         
               —
            
            
               prisodi odškodnino za nepremoženjsko škodo in škodo v karieri ocenjeno po načelu ex aequo et bono na 12.500 EUR, s pridržkom povečanja ali zmanjšanja zneska med postopkom;
            
         
               —
            
            
               toženi stranki naloži plačilo stroškov.
            
         Tožbeni razlogi in bistvene navedbe
   Tožeča stranka ugovarja odločbi, s katero ji ni bilo dovoljeno prenesti dnevov letnega dopusta za leto 2004. V utemeljitev svojih navedb tožeča stranka navaja kršitev členov 25 in 57 Kadrovskih predpisov, kršitev člena 4 Priloge V Kadrovskih predpisov o načinu odmere dopusta kot tudi nespoštovanje načela dobrega upravljanja, načela enakega obravnavanja, načela zaupanja v pravo in kršitev pooblastila za odločanje po prostem preudarku.